open-index/open-wikipedia-markdown huggingface dataset:
National Philharmonic Orchestra

**National Philharmonic Orchestra** var eit britisk orkester som berre vart nytta til innspeling. Det vart oppretta av RCA-produsenten Charles Gerhardt og orkesterleiaren Sidney Sax. Før det fekk namnet sitt byrja orkesteret i 1964 under fleire forskjellige namn, som **RCA Victor Symphony Orchestra** og **London Promenade**.  Det fekk namnet sitt i 1970.  

National Philharmonic Orchestra har sidan blitt oppløyst.

## Filmmusikk

Somme av filmane med musikk av *The National Philharmonic Orchestra*:

* *[[filmen Justine (1969)|Justine]]* (1969),
* *[[filmen The Exorcist|The Exorcist]]* (1973),
* *[[Barry Lyndon]]* (1975),
* *[[filmen Grizzly (1976)|Grizzly]]* (1976),
* *[[The Omen]]* (1976–81),
* *[[filmen The Boys from Brazil|The Boys from Brazil]]* (1978),
* *[[filmen Alien|Alien]]* (1979),
* *[[filmen Outland|Outland]]* (1981),
* *[[The Secret of NIMH]]* (1982),
* *[[filmen The Wicked Lady (1983)|The Wicked Lady]]* (1983),
* *[[filmen The Dead Zone|The Dead Zone]]* (1983),
* *[[filmen Supergirl|Supergirl]]* (1984),
* *[[filmen Legend (1985)|Legend]]* (1985),
* *[[Santa Claus: The Movie]]* (1985),
* *[[filmen Link|Link]]* (1986),
* *[[Licence to Kill]]* (1989),
* *[[filmen Total Recall (1990)|Total Recall]]* (1990),
* *[[Not Without My Daughter]]* (1991).
* *[[Tom and Jerry: The Movie]]* (1993).

## Kjelder

**Denne artikkelen bygger på «[[:en:National Philharmonic Orchestra|National Philharmonic Orchestra]]» frå ,  den 24. juli 2016.*  
 

## Bakgrunnsstoff
*[ - om National Philharmonic Orchestra av Roger Dettmer]
* http://www.discogs.com/artist/National+Philharmonic+Orchestra
*http://www.artistdirect.com/nad/music/artist/card/0,,472262,00.html
*National Philharmonic (Washington) website
Sivert E. Dyrland

**Sivert Eriksson Dyrland** () var ein norsk gardbrukar og politikar frå Skudenes i Rogaland. Han var stortingsmann for Samlingspartiet/Høgre i tida 1906-12.

Dyrland var son til ein leiglending i Skudenes herad. I sine yngre år dreiv han fiskje, både i Nordland og makrellfiskje i Nordsjøen. Han kjøpte i 1878 halvparten av faren sitt bruk på Dyrland og fem år seinare overtok han ein halvpart av gardsbruket til svigerfaren, også det på Dyrland.

Dyrland var «prestens medhjelpar» frå 1878 og åstadskommissær frå 1890. Han var medlem i heradsstyret i mange år, og styremedlem 1886-1905 i fellesforeininga for indremisjonslaga  Karmsund prosti.

Valperiodane 1906-09 og 1910-12 representerte han einmannskrinsen Karmsund på Stortinget, den fyrste perioden var han med i Næringskomite nr 2, i den siste i Kyrkjekomiteen og Lagtinget.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Daniel Sanabria

**Daniel Sanabria** () er ein tidlegare paraguayansk fotballspelar.

## Statistikk

## Kjelder
*National Football Teams
*
One Year of Love

**One Year of Love** er ein song av det britiske rockebandet Queen som opphavleg vart gjeven ut på det 12. studioalbumet deira *[[A Kind of Magic]]* i 1986.

## Bakgrunn og komposisjon

Songen vart skriven av John Deacon og sungen av Freddie Mercury for filmen *[[filmen Highlander|Highlander]]*. På albumversjonen spelar John Deacon ein Yamaha DX-7 synth og strykeorkesteret vart dirigert av Lynton Naiff. Saksofonen vert framført av Steve Gregory, ein studiomusikar som tidlegare hadde spelt på George Michael sin «Careless Whisper» frå 1984.

Deacon valde å byte ut gitarpartia med ein saksofonsolo etter ein diskusjon med Brian May, som ikkje deltar på songen.

## Utgjeving

Songen vart berre gjeven ut på singel i Frankrike og Spania og vert nytta i ein barscene i *Highlander*. Singelen gjekk berre inn på den franske singellista. B-sida til singelen var «Gimme the Prize (Kurgan's Theme)». I 1992 vart songen gjeven ut på ein promosingel i USA.

Bandet spelte aldri songen på konsertar.

## Andre versjonar

Songen vart spelt av Elaine Paige på albumet hennar *[[The Queen Album]]* i 1988 og av den nederlandske songaren Stevie Ann i 2006.

## Lister

## Medverkande
*Freddie Mercury - solo- og korvokal
*Roger Taylor - trommer, tamburin
*John Deacon - bassgitar, synthesiser, sampler, trommeprogrammering
*Steve Gregory - saksofon
*Lynton Naiff - strykearrangement

## Kjelder

**Denne artikkelen bygger på «[[:en:One Year of Love|One Year of Love]]» frå ,  den 24. juli 2016.* 
*** oppgav desse kjeldene:*
Gerhard M. Gerhardsen

**Gerhard Meidell Gerhardsen** () var ein norsk gardbrukar, lensmann og politikar frå Kvinnherad. Han var stortingsmann for Høgre i periodane 1892-97 og 1903-12.

Gerhardsen var son til ein gardbrukar. Han var ei kort tid skulelærar, og fekk i 1866 arbeid på kontoret til futen i Sunnhordland. Frå 1872 var han lensmann i Finnås, og gardbrukar på Teigland. Han var medlem i heradsstyret frå 1874 og styreformann i Moster Sparebank frå 1876 til 1907.
 
Gerhardsen var valmann i lang tid. Han representerte Søndre Bergenhus amt 1892-97 og 1903-06, alle sesjonane, unnateke 1904/05 medlem i Gasje- og pensjonskomiteen, då medlem i Kyrkjekomiteen. Frå 1906 til-12 var Gerhardsen vald frå einmannskrinsen Ytre Sunnhordland, han var då med i Kyrkjekomiteen, sekretær 1908-09 og formann 1910-12. Han var dessutan lagtingsmedlem frå 1903 til -12.

Han døydde i Kristiania, på tampen av 1912-sesjonen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Pain Is So Close to Pleasure

«**Pain Is So Close to Pleasure**» er ein song av Queen, gjeven ut på singel berre i Canada, Tyskland, Nederland og USA som den andre singelen frå albumet *[[A Kind of Magic]]* i 1986.

Songen byrja som eit riff av Brian May. John Deacon og Freddie Mercury gjorde så dette om til ein song, der Deacon spelar rytmegitar. Singelen nådde 43. plassen på den nederlandske singellista. Tittelen finst òg som ei linje i «One Year of Love». Som dei fleste songane til Mercury, vert det nytta markant klaverinstrument og som dei fleste Deacon-songanr har han ei markant basslinje. Det er òg ein av dei få songane der Mercury syng all vokalen i falsett.

Versjonen som finst på singelen er ein remix, der det meste av akkompagnementet er omarrangert. 12"-singelen inneheld ein lengre versjon av denne miksen. 

## Lister

## Medverkande
*Freddie Mercury - solo- og korvokal, synthesiser, sampler, piano
*Brian May - elektrisk gitar
*Roger Taylor - trommer
*John Deacon - bassgitar, rytmegitar, trommeprogrammering, synthesiser, sampler

## Kjelder

**Denne artikkelen bygger på «[[:en:Pain Is So Close to Pleasure|Pain Is So Close to Pleasure]]» frå ,  den 24. juli 2016.* 
 

## Bakgrunnsstoff
*Tekst på den offisielle nettsida til Queen
Friends Will Be Friends

«**Friends Will Be Friends**» er ein song framført av Queen og skriven av Freddie Mercury og John Deacon, frå albumet *[[A Kind of Magic]]* i 1986. Han var den 30. singelen som vart gjeven ut i Storbritannia då han kom den 9. juni 1986. Singelen nådde 14. plassen i Storbritannia.

«Friends Will Be Friends» vart framført på konsertane under The Magic-turneen. Songen var den første og einaste som vart sungen på slutten av konsertane mellom «We Will Rock You» og «We Are the Champions» sidan News of the World-turneen i 1977.

Songen finst på fleire samlealbum av Queen, som *[[Greatest Hits II av Queen|Greatest Hits II]]*, *Greatest Flix II* og *Greatest Video Hits II*.

## Musikalsk arrangement
Songen er spelt inn i G-dur, og er dominert av den melodiske gitaren til Brian May. Ein variasjon av dette finst på konsertalbumet *[[Live At Wembley '86]]*, der songen vert spelt i F-dur. Songen skil seg frå mange andre Queen-singlar ved at han ikkje har eit mellomspel eller gitarsolo.

## Musikkvideo
Videoen vart regissert av DoRo og filma JVC Studios i Wembley i mai 1986 der bandet spelar føre fansen. Frontmannen Freddie Mercury tar ein *high five* med publikum og mot slutten av videoen forsvinn musikken medan publikum fortset å syngje.

## Medverkande
*Freddie Mercury - solo- og korvokal, piano, synthesiser, sampler  
*Brian May - elektrisk gitar, korvokal
*Roger Taylor - trommer, korvokal
*John Deacon - bassgitar, rytmegitar
*Spike Edney - klaverinstrument

## Lister

## Kjelder

**Denne artikkelen bygger på «[[:en:Friends Will Be Friends|Friends Will Be Friends]]» frå ,  den 24. juli 2016.* 
*** oppgav desse kjeldene:*

## Bakgrunnsstoff
* Offisielle YouTube-videoar: musikkvideo, musikkvideo (VEVO)
* Tekst på den offisielle nettsida til Queen
Johannes M. Furre

**Johannes Martin Johannesson Furre** () var ein gardbrukar og politikar frå Fister i Rogaland. Han var stortingsmann 1898-1900 frå Stavanger amt.

Furre var son til ein gardbrukar. Han gjekk ut eit kurs på landsbrukshøgskulen på Ås i Akershus og seinare på Sagatun Folkehøyskole ved Hamar. I si tid tok han over drifta av farsgarden Furre og var ordførar i Fister i 15 år. Også forlikskommissær.

Tingbolken 1898-1900 representerte han Moderate Venstre på Stortinget, medlem av Jarnbanekomiteen.

Furre, som var gift med ei dotter av kjøpmannen Berge Bergesen i Stavanger, døydde på St. Franciskus hospital der i byen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Lars Jelsa

**Lars Konrad Bjørnsson Jelsa** () var ein norsk gardbrukar og politikar frå Jelsa i Ryfylke. Han var 1901-06 og 1910-12 stortingsmann for Moderate Venstre.

Lars Jelsa var son til gardbrukaren Bjørn Larsson Jelsa og kona Mette Dorthea Christine Helgesdtr., Meidell. Frå han var 15 til han var 17 år gammal var han lærar i heimbygda. Faren sende han deretter til landbruksskulen på Austrått, ferdig der i 1870. Frå 1873 til 1890 arbeidde han som utskiftingsassistent i Stavanger amt, utskiftingsformann 1884-93 og på ny frå 1895. I 1889 overtok han farsgarden Jelsa og dreiv denne til eldste sonen tok over.

Jelsa var ordførar 1884-91 i Jelsa herad. Valbolken 1895-97 var han fyrste varamann til Stortinget og møtte 1896-sesjonen frå 25. juli i staden for Nikolai Lima. Jelsa hadde fast sete på Stortinget 1901-06 frå Stavanger amt, medlem 1901-03 i Konstitusjonskomiteen og  1904-06 i Vegkomiteen. Han lukkast ikkje å verte vald ved stortingsvalet 1906, men hausten 1909 vart han vald til tingmann frå einmannskrinsen Ryfylke, medlem 1910-12 i Landbrukskomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Princes of the Universe

«**Princes of the Universe**» er ein song skriven av Freddie Mercury og framført av Queen. Songen vart skriven for filmen *[[filmen Highlander|Highlander]]* og gjeven ut på *[[A Kind of Magic]]* i 1986.

## Bakgrunn
«Princes of the Universe», skriven for *Highlander*, er den einaste songen på albumet som er skriven av Mercury aleine. Han vert spelt under opninga av filmen og seinare nytta som kjenningsmelodi for **. Songen vart aldri gjeven ut på singel i Storbritannia, men vert rekna som ein kult-favoritt på grunn av tilknytinga til filmen. I filmen kan ein ikkje høyre gitarsoloen i byrjinga av songen. 

## Musikkvideo
Musikkvideoen til songen vart regissert av Russell Mulcahy, og filma 14. februar 1986 i Elstree Studios i London, på takscenen til Silvercup som vart nytta i filmen. Han består hovudsakleg av Queen som framfører songen, innimellom scener frå *Highlander*. Christopher Lambert dukkar opp i rolla som Connor MacLeod i ein kort sekvens. Singelen gjekk ikkje inn på salslistene i USA, men videoen vart mykje spelt på MTV. 

## Medverkande
*Freddie Mercury - Solo- og korvokal, piano, synthesizer
*Brian May - elektrisk gitar, korvokal
*Roger Taylor - trommer, korvokal
*John Deacon - bassgitar

## Kjelder

**Denne artikkelen bygger på «[[:en:Princes of the Universe|Princes of the Universe]]» frå ,  den 24. juli 2016.* 
*** oppgav desse kjeldene:*


## Bakgrunnsstoff
*Offisielle Youtube-videoar: musikkvideo, musikkvideo (VEVO)
*Tekst på den offisielle nettsida til Queen
Plantekvefsar

**Plantekvefsar** (Symphyta) er ein underorden i ordenen kvefsar der dei fleste artane et plantar. Artane vert rekna som primitive. Det er kjent kring 8 000 artar globalt, fordelte på 14 levande familiar. Plantekvefsar er oppdaga på alle kontinenta utanom Antarktis, og det er òg nokre øyar der dei ikkje er kjende.

Bladkvefsane er den største gruppa plantekvefsar. Familien *[[Orrusidae]]* (ikkje kjend frå Noreg) er den einaste som snyltar på andre insekt.

I Noreg er det rekna med at det finst opp mot 700 artar plantekvefs, og 10 familiar er kjende herifrå.

## Kjelder
*
Ned Zelić

**Ned Zelić** () er ein tidlegare australsk fotballspelar.

## Statistikk

## Kjelder
*National Football Teams
*
Serhij Skatsjenko

**Serhij Skatsjenko** () er ein tidlegare ukrainsk fotballspelar.

## Statistikk

## Kjelder
*National Football Teams
*
Songen The Miracle

«**The Miracle**» er ein song av Queen frå 1989 på albumet med same namn. Han vart gjeven ut som den femte singelen frå albumet og vart skriven av heile bandet, med Freddie Mercury og John Deacon som dei største bidragsytarane. Songen vart gjeven ut som singel seint i november 1989, seks månader etter albumet. 

Omslaget til singelen baserte seg på omslaget til albumet omgjort til eit hologram-aktig bilete. B-sida til singelen var ein konsertversjon av songen «Stone Cold Crazy».

Ideen til songen kom frå Freddie Mercury og John Deacon, som skreiv grunnstrukturen til songen. Alle fire medverka med tekst og musikalske idear, og songen er tilskriven heile bandet, sidan dei vart samde om å gjere dette under innspelinga av heile albumet, uansett kven som var låtskrivar. Både Mercury og May rekna songen som ein av favorittane sine, medan Taylor sa det ikkje var ein av hans favorittar, men respekterte han som «ein særs kompleks song».

Songen skildrar fleire av «Guds skapningar, store og små», som store byggverk som Taj Mahal og Babeltårnet, alle skildra som «miraklar» i songen, men mirakelet som «me alle ventar på» er «fred på jorda og slutt på all krig». Songen referer til kjende personar som Kaptein Cook, Kain og Abel og Jimi Hendrix.

## Musikkvideo
Musikkvideoen til songen inneheld fire unge gutar som ein trur er Paul Howard som Brian May, James Currie som John Deacon, Adam Gladdish som Roger Taylor og den då ukjende Ross McCall som Freddie Mercury. Dei spelar som Queen på scenen. Gjennom videoen spelar McCall fire forskjellige versjonar av Mercury, frå 1970-åra og fram til då. Queen sjølv dukkar opp mot slutten av videoen. 

## Medverkande
*Freddie Mercury - solo- og korvokal, piano, synthesiser
*Brian May - elektrisk gitar, korvokal
*Roger Taylor - trommer, korvokal
*John Deacon - bassgitar

## Lister

## Kjelder

**Denne artikkelen bygger på «[[:en:The Miracle (song)|The Miracle (song)]]» frå ,  den 25. juli 2016.* 
*** oppgav desse kjeldene:*


## Bakgrunnsstoff
*
* Tekst på den offisielle nettsida til Queen (frå *[[The Singles Collection Volume 4]]*)
The Invisible Man

«**The Invisible Man**» er ein song av det britiske rockebandet Queen, skriven av trommeslagaren Roger Taylor. Songen er nesten sungen heilt av Freddie Mercury, med små bidrag av Taylor. Songen kom ut på albumet *[[The Miracle av Queen|The Miracle]]* og som singel i 1989. Taylor hevda han vart inspirert til å skrive songen etter å ha lese ei bok (kanskje boka med same namn av H.G. Wells), og basslinja kom brått til han. Songen markerer den einaste gongen alle dei fire bandmedlemmane er nemnte i teksten. Den første er Freddie Mercury, så John Deacon. Brian May vert nemnt to gonger (like før gitarsoloen), og «Roger Taylor» vert sagt med ein rullande «r» for å etterlikne trommevirvlar mot slutten verset. 

## Musikkvideo
I musikkvideoen spelar eit videospel kalla «The Invisible Man» ei stor rolle. Ein ung gut spelar eit spel, medan bandet (alle kledde i svart), som er «skurkane» i spelet, kjem inn i den verkelege verda og spelar songen på rommet hans. Medan dei spelar, prøver guten å skyte dei med spelkontrolleren. Frå tid til tid dukkar Mercury opp forskjellige stader på barnerommet, og forsvinn før guten kan skyte han. Den då 15 år gamle Danniella Westbrook spelar i videoen, og vart året etter med i såpeoperaen EastEnders.

## Lister

## Medverkande
*Freddie Mercury - solovokal
*Roger Taylor - solo- og korvokal, trommer, klaverinstrument, rytmegitar
*Brian May - elektrisk gitar
*John Deacon - bassgitar, rytmegitar
*David Richards - klaverinstrument

## Andre versjonar
* Scatman John spelte ein versjon av teksten der mykje av teksten er erstatta av scat-synging. 
* Butch Hartman, som skapte Nickelodeon-serien *[[Danny Phantom]]*, har sagt at kjenningsmelodien i songen var inspirert av basslinja på «The Invisible Man».

## Kjelder

**Denne artikkelen bygger på «[[:en:The Invisible Man (song)|The Invisible Man (song)]]» frå ,  den 25. juli 2016.* 
*** oppgav desse kjeldene:*


## Bakgrunnsstoff
* Offisielle YouTube-videoar: musikkvideo, musikkvideo (VEVO)
* Tekst på den offisielle nettsida til Queen
Breakthru av Queen

«**Breakthru**» er ein song av det britiske rockebandet Queen. Han er tilskriven heile Queen, og vart gjeven ut i juni 1989 på albumet *[[The Miracle av Queen|The Miracle]]*. Singelen nådde sjuandeplassen på den britiske singellista, og nådde sjetteplassen i Nederland og Irland, men gjekk ikkje inn på lista i USA. Songen er merkverdig for videoen der gruppa spelar songen på ein togvogn på eit kjapt damplokomotiv. 

## Song
Albumversjonen av songen byrjar med 30 sekund med langsam vokalharmoni. Denne vart visstnok skriven av Freddie Mercury for ein annan song, som aldri vart gjeven ut, «A New Life Is Born». Han endrar seg så raskt til ein kjapp rockelåt, som var skriven av Roger Taylor. Andre versjonar av songen vart skapt ved å anten forlenge eller korte ned introduksjonen. I eit intervju i 1989 sa Mercury at dette var eit flott døme på to separate bitar som kom saman til ein eigen song. Han kommenterte korleis bandet hadde kring 30 songar å arbeide med, men berre gjorde ferdig ein liten del.

## Video
Musikkvideoen til songen vart filma i løpet av to dagar på museumsjernbanen Nene Valley Railway nær Peterborough i Cambridgeshire i England. Gruppa leigde damplokomotivet No. 3822 og ei open vogn. Gruppa kalla toget «The Miracle Express», og namnet stod måla i store raude bokstavar på begge sider av lokomotivet. Overgangen frå den rolege introen til den kjappe rockelåten skjer samtidig med at toget brasar gjennom ein vegg av polystyren, måla som ein mursteinsmur. Resten av videoen består av toget som køyrer, medan bandet framfører songen på togvogna. 

## Medverkande
*Freddie Mercury - solo- og korvokal, piano, klaverinstrument
*Brian May - elektrisk gitar, korvokal
*Roger Taylor - trommer, klaverinstrument, korvokal
*John Deacon - bassgitar
*David Richards - klaverinstrument, programmering

## Lister

## Kjelder

**Denne artikkelen bygger på «[[:en:Breakthru (song)|Breakthru (song)]]» frå ,  den 25. juli 2016.* 
*** oppgav desse kjeldene:*


## Bakgrunnsstoff
* 
* Tekst på den offisielle nettsida til Queen
Scandal av Queen

«**Scandal**» er ein song av det britiske rockebandet Queen. Han vart gjeven ut som den fjerde singelen frå albumet *[[The Miracle av Queen|The Miracle]]* i 1989 og nådde 25. plassen på den britiske singellista. Singelen vart gjeven ut i USA òg, men gjekk ikkje inn på lista der. 

Den originale versjonen av songen «My Life Has Been Saved» vart gjeven ut som B-sida til singelen, før May, Taylor, Deacon og Richards omarbeidde songen for det femtande og siste studioalbumet sitt, *[[Made in Heaven]]*. I 1995-utgåva var den originale gitarintroen erstatta med klaverinstrument spelt av bassisten John Deacon.

## Kompsosijon
«Scandal» vart skriven av Brian May, men er tilskriven heile Queen. Songen handlar om den uønskte merksemda som May og Freddie Mercury fekk i pressa seint i 1980-åra. May gjekk gjennom eit skilsmål frå den første kona si, Chrissie Mullen, og hadde eit forhold med skodespelaren Anita Dobson. Mercury hadde testa positivt for HIV i 1987, men annonserte ikkje at han hadde viruset før dagen før han døydde i november 1991. Det var aukande spekulasjonar i media om helsa hans då utsjånaden hans endra seg, særleg tok han av mange kilo, som var med på å gje liv til spekulasjonane om at han var alvorleg sjuk.

## Musikkvideo
I videoen spelar bandet på ein scene utforma som ei avis. Han vart filma i Pinewood Studios i september 1989, og er kjend for den magre utsjånaden til Mercury. 

## Medverkande
*Freddie Mercury - føresongar og korvokal
*Brian May - elektrisk gitar, keyboard
*Roger Taylor - trommer, vibraslap
*John Deacon - bassgitar
*David Richards - synthbass, sampler

## Lister

## Kjelder

**Denne artikkelen bygger på «[[:en:Scandal (song)|Scandal (song)]]» frå ,  den 25. juli 2016.* 
*** oppgav desse kjeldene:*


## Bakgrunnsstoff
* Offisiell musikkvideo - YouTube
* Tekst på den offisielle nettsida til Queen
Isak L. Flatabø

**Isak Larsson Flatabø** () var ein norsk gardbrukar og politikar frå Kvam i Hordaland, stortingsrepresentant frå Hordaland og for Arbeidarpartiet i tida 1945-65.

Flatabø var son til ein gardbrukar og bygdeslaktar. Sjølv var han anleggsarbeidar fram til 1923, då han som odelsgut tok over farsgarden på Flatabø. I 1945 vart han vald til å representere Arbeidarpartiet på Stortinget, og vart seinare attvald fire gongar. Han var i den fyrste fireårsbolken medlem i Skog- og vassdragskomiteen, frå 1950 var han medlem i Samferdslekomiteen til han forlet Stortinget i 1965.

Flatabø var aktiv i organisasjonslivet i Kvam. Han var frå 1912 ombudsmann i Losje "Trygd" av IOGT i 33 år, formann 1918-31 i Kvam arbeidar- og småbrukarlag, styremedlem 1920-28 i Soldal og Skåre Ungdomslag og ei tid formann i Kvam lokallag av Norsk Arbeidsmandsforbund. Frå 1927 til -40 var Flatabø medlem  i heradsstyret i Kvam. Han var formann 1938-40 i arbeidsløysenemnda i Kvam og 1938-45 medlem i Kvam jordstyre. 

Flatabø var medlem i Lakselovkomiteen av 1948 og i Boligbankkommisjonen av 1962. 

## Kjelder
*Stortingsbiografi
Gudinna Diana

**Diana** er namnet på jaktgudinna i romersk mytologi. Ho er knytt til månen, utmark, ville dyr og jomfruer eller kyskleik.

Diana motsvarar Artemis i gresk mytologi. Ho har ein tvillingbror, Apollon.

Gudinna hadde ei viktig rolle blant latinske folk i førromersk tid. For romarane fekk ho noko mindre tyding.
Ho blei likevel tilbeden fleire stader i Romersk Britannia.
## Kjelder
Ole Jørgensen

**Ole Jørgensen** () var ein tenestemann og politikar frå Vennesla i Vest-Agder. Han var stortingsrepresentant frå Vest-Agder og for Arbeidarpartiet i 1954-65.

Ole Jørgensen var son til ein fabrikkarbeidar og småbrukar. Han gjekk Søgne landbruksskule 1916-18, og arbeidde dei neste ni åra på gard, anlegg og med vegbyggjing. I 1927 fekk han jobben som forretningsførar i Vennesla herad, noko seinare vart han trygdesjef i kommunen. Han var formann Trygdekasselaget for Vest-Agder i åra 1935-55.

Jørgensen var medlem i Øvrebø heradsstyre 1924-25. Frå 1928 til 1959 var han så med i  heradsstyret i Vennesla, ordførar i tida frå 1945 til -55. I tillegg til å vere medlem i heradsstyret, var han formann 1928-40 i arbeidstilsynet, 1929-35 i jordstyret, 1929-34 i arbeidsløysenemnda og 1931-35 i skulestyret.

Ved stortingsvalet hausten 1953 vart Jørgensen vald til stortingsrepresentant for Arbeidarpartiet i Vest-Agder, attvald 1957 og 1961. På Stortinget var han medlem i Administrasjonskomiteen 1954-57, Samferdslekomiteen 27.1.-8.10.1958 og sidan i Kyrkje- og undervisningskomiteen til han forlet tinget i 1965.

## Kjelder
*Stortingsbiografi
Thore Wølstad

**Thore Olsson Wølstad** () var ein norsk gardbrukar, bankmann og politikar frå Gjesdal. Han var 1895-1903 og 1905-06 stortingsmann for Moderate Venstre frå Stavanger amt.

Wølstad var son til ein gardbrukar på Vølstad i Gjesdal. Han fekk eksamen 1870 frå Austrått landbruksskule, og arbeidde for det Det norske misjonsselskap frå 1876 til -94. Frå 1887 dreiv han gard på Øvre Tasta i Hetland herad, og frå 1906 var han med i styret for Noregs Bank si avdeling i Stavanger.

Wølstad var medlem i heradsstyret i Hetland frå 1886, ordførar 1892-93 og frå 1905 til 1912. Han var elles åstadskommissær og hadde ei rad tillitsverv.

Wølstad representerte Moderate Venstre på Stortinget frå 1895 til 1903. Opphavleg var han fyrste varamann til stortinget 1895-97, men då Ole Osmundsson Berge døydde straks etter valtinget, rykte Wølstad inn frå då 1895-sesjonen tok til. Han var i alle tingåra medlem i Næringskomite nr 2, sekretær i komiteen 1896-97. Bolken 1903-06 var han atter fyrste varamann frå Stavanger amt, møtte på tinget frå 15. mars 1905, då representanten Aasmund H. Vinje vart statsråd i den nyskipa Michelsen-regjeringa.

Wølstad levde ugift.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Stripemuslingkreps

**Stripemuslingkreps** (*Cypridopsis vidua*) er ein muslingkreps med markerte tverrstriper. Han lever i ei rad ulike habitat; til dømes i småe næringsrike dammar eller grøfter på dyrka mark om sumaren, og i fjellet. Stripemuslingkreps økslar berre med jomfrufødsel.

Stripemuslingkrepsar har lange symjehår og er soleis tilpassa symjing. Dei er ofte på farten mellom algar og vassplantar. Røyne syner at dei nyttar tettveksande matter av algar som skjul for å verna seg mot veidande fisk.

I Noreg er stripemuslingkreps ein av dei vanlegaste muslingkrepsartane. Han er særs vanleg over heile Austlandet og er dessutan regelmessig observert på Vestlandet. Han er funne ved 1&nbsp;100 meters høgd på Ringebufjellet og er elles støtt observert i fjellet i Sør-Noreg.

## Kjelder
*
Alaskahalvøya

**Alaskahalvøya** er ei halvøy i Alaska i Nord-Amerika som strekkjer seg rundt 800 km ut frå fastlandet i ein sørvestkeg retning. Endepunktet er øybogen danna av Aleutane. Halvøya skil Stillehavet frå Bristol Bay, eit randhav av Beringhavet.

Omgrepet «Alaskahalvøya» har også vore brukt om heile den nordvestlege utløparen av det nordamerikanske kontinentet, eller om heile Alaska bortsett frå den søraustlege delen og øyane, særleg i russisk litteratur. Halvøya har gjeve namnet til fylket Lake and Peninsula, som dekkjer noko av dette området. 

## Geografi

Aleutarfjella er ei særs aktiv vulkansk fjellkjede som strekkjer seg langs heile halvøya. Her finst ei rekkje naturreservat, som Katmai National Park and Preserve,  Aniakchak National Monument and Preserve, Becharof National Wildlife Refuge, Alaska Peninsula National Wildlife Refuge og Izembek National Wildlife Refuge.

Den sørlege sida av Alaskahalvøya er fjellendt ettersom ho er danna av orogenese der Stillehavsplata går inn under Den nordamerikanske plata. Den nordlege sida er flatare og myrlendt etter langvarig seismisk stabilitet og erosjon. På liknande vis er kysten svært ulik på dei to sidene. Den nordlege kysten mot Bristol Bay er hovudsakleg mudrete og grunn med ekstreme tidvassforskjellar, medan stillehavskysten er djup og klar med mindre tidvassaktivitet.

### Klima
Årleg gjennomsnittleg nedbørsmengd ligg mellom 610 og 1650&nbsp;mm. Kystområde kan ha valdsame stormar og uvêr med vind og regn. Gjennomsnittlege vintertemperaturar ligg mellom −11°C og 1°C, medan sommartemperaturane ligg mellom 6°C og 15°. Det kan førekomma frost gjennom heile året i høgareliggjande område. Klimaet kan samanliknast med det på Aleutane, Island og Eldlandet.

### Natur

På Alaskahalvøya finst nokre av dei største bestandane av innfødd vilt dyreliv i USA. I tillegg til berømte bestandar av grizzlybjørn ved McNeil-elva og i Katmai finst her karibu (villrein), elg, ulv og ei rekkje fuglar. Bjørnane rundt Bristol Bay er så talrike fordi dei lever på raudlaks (*Oncorhynchus nerka*) som vandrar til dei mange sjøane på halvøya. Lakseyngelen overvintrer i dei djupe, næringsrike sjøane før dei sym tilbake til havet etter eitt eller to år. Langs kysten finst særs store sjøfuglkoloniar.

### Folkesetnad og administrative område

På halvøya ligg landsbyar som Cold Bay, King Cove, Perryville, Chignik, Chignik Lake, Chignik Lagoon og Port Moller. Sand Point ligg like frå halvøya, på Popof-øya. Dei fleste innbyggjarane er urfolk, og fiske er den viktigaste næringsvegen.

Størstedelen av halvøya høyrer til Lake and Peninsula Borough. Dei tre andre administrative områda er Aleutians East Borough, Bristol Bay Borough og Kodiak Island Borough.

## Kjelder


**Denne artikkelen bygger på «[[:en:Alaska Peninsula|Alaska Peninsula]]» frå ,  den 26. juli 2016.*
Hans Offerdal

**Hans Offerdal** () var ein norsk tenestemann og politikar frå Lærdal. Han representerte Arbeidarpartiet på Stortinget i tida 1958-65.

Offerdal var son til ein snikkar og heradskasserar. Sjølv var han sjømann frå 1928 til -36. Åra 1937-39 var han assistent ved kommunekontoret i Lærdal. I tida frå 1940 til 1948 arbeidde han med offentlege forsyningstiltak; fyrst 1940-43 forretningsførar i Lærdal forsyningsnemnd, så 1943-47 forsyningsinspektør i Sogn og Fjordane, og til sist eitt år forretningsførar i fylkesforsyningsnemnda. Han fekk i 1948 jobben som kontorsjef i Leikanger kommune, ei stilling han hadde til 1976.

Offerdal var 1945-47 medlem av heradsstyret i Lærdal og 1952-55 i Leikanger. Ved stortingsvalet 1957 fekk han plass på Stortinget frå Sogn og Fjordane. Som Arbeidarparti-representant var han perioden 1958-61 sekretær i Utanriks- og konstitusjonskomiteen og 1961-65 medlem i Skog-, vassdrags- og industrikomiteen.

## Kjelder
* Stortingsbiografi
Nils Jacobsen Molland

**Nils Jacobsen Molland** () var ein skipper, skipsreiar, gardbrukar og politikar frå Landvik i Aust-Agder. Han var stortingsmann 1903-06 frå Nedenes amt.

Molland var son til ein skipper og gardeigar. Han tok styrmannseksamen i 1874 og reiste same året til Frankrike for å lære fransk. Frå 1876 var han skipper og dessutan gardbrukar på Molland. I 1896 slutta han sjøen og var i staden skipsreiar og gardbrukar på heiltid. Frå 1904 var han også administrerande direktør i Grimstad fraktassuranseselskap.

Molland var ordførar i Landvik herad 1899-1904, og også ordførar i forstandarskapet til den lokale sparebanken. Perioden 1903-06 var han stortingsrepresentant frå Nedenes amt og partiet Høgre, medlem i Næringskomite nr 2. Han var av velferdsgrunnar permittert både delar av 1903/04-sesjonen og 1905/06-sesjonen, samt heile 1904/05-sesjonen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Bushen i Alaska

**Bushen** (*the bush*) i Alaska viser til dei delane av delstaten som ikkje er tilknytte det nordamerikanske vegnettverket eller ferjenettverket i delstaten. Dei fleste delane av Alaska som ikkje er knytt til vegsystemet kan ein berre nå med småfly (bushfly). Reise frå stad til stad skjer typisk med snøskuter,  båt eller hundespann.

Geografisk høyrer område som North Slope, Northwest Arctic Borough, vestlege område som Baldwin- og  Seward-halvøya, Yukon-Kuskokwim-delatet, Sørvest-Alaska med Bristol Bay, Alaskahalvøya og isolerte område i det såkalla Alaska Panhandle og indre Alaska eller Alaska Interior til bushen. 

Størsteparten av urfolka i Alaska lever i bushen, med levevis som liknar mykje på dei forfedrane deira hadde.
Større busetnader i desse områda er mellom anna Bethel, Dillingham, King Salmon, Nome, Barrow, Katmai National Park, Kodiak Island, Kotzebue, og Unalaska-Dutch Harbor.

## Kjelder


**Denne artikkelen bygger på «[[:en:The Bush (Alaska)|The Bush (Alaska)]]» frå ,  den 26. juli 2016.*
Johannes Finstad

**Johannes Ottersen Finstad** () var ein gardbrukar og politikar frå Ski i Akershus.

Finstad var son til ein gardbrukar. Han tok agronomeksamen på storgarden Abildsø i Østre Aker i 1862. Etter nokre år som forpaktar av eit bruk i Kråkstad, kjøpte han i 1870 garden Sætre i Oppegård. Han dreiv den garden til han i 1878 fekk ta over garden Nordby i Ås herad i Akershus, farsgarden til kona hans.

Finstad var medlem 1870-78 av Nesodden heradsstyre og 1879-1906 av heradsstyret i Ås. Han var også forlikskommissær i mange år, heilt til han døydde på garden sin. Valperioden 1898-1900 var Finstad stortingsrepresentant frå Akershus, medlem i Militærkomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Even Larsen Loreng

**Even Larsen Loreng** () var ein norsk offiser og gardbrukar, fødd i Veldre i Ringsaker. Han var stortingsmann frå valkrinsen Strinda i perioden 1910-12.

Loreng var son til ein gardbrukar. Etter han tok eksamen ved underoffiserskulen til artilleriet i 1875, underviste han på same skulen åra 1877-79. Han steig i gradane til sersjant 1877, furer 1885, kommandersersjant 1889 og stykjunker 1894. Frå 1888 til -99 var han tilsett i Statens vegvesen. I 1899 kjøpte han garden Stavne i Strinda, og dreiv denne i lang tid. Loreng var medlem i Strinda heradsstyre frå 1905, varaordførar frå 1908. Han var styreformann i Strinda Sparebank, og hadde elles mange verv.

Perioden 1910-12 representerte Loreng einmannskrinsen Strinda og partiet Høgre på Stortinget, der han var medlem i Vegkomiteen. I 1910-sesjonen var han permittert, grunna sjukdom, i dagane frå 23. mai til 12. juli.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Henrik C. Lie

**Henrik Christian Lie** () var ein kontorist og politikar frå Røros. Han var stortingsmann 1910-12 for kjøpstadene i Nordland og partiet Frisinna Venstre.

Lie var son til ein oppsynsmann på Røros. I yngre år arbeidde han på kontoret til Rørosbanen og var telegrafist i Meråker. Frå 1881 arbeidde han på kontor i Trondheim, kontorfullmektig frå 1893. Han fekk seg i 1898 stilling som distriktskasserar i Narvik, bokhaldar i same byen frå 1911.

Lie var medlem i bystyret i Narvik frå 1901, også med i skulestyret i byen. Valperioden 1910-12 representerte han einmannskrinsen Bodø og Narvik på Stortinget, der han hadde plass i Jarnbanekomiteen. På tinget sokna han til Frisinna Venstre.

Han vart gravlagd i Oslo.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Haffner, Vilhelm: *Stortinget og statsrådet : 1915-1945. B. 1 : Biografier : med tillegg til Tallak Lindstøl: Stortinget og Statsraadet 1814-1914*, side 33, Oslo 1949
*
Erling Bühring-Dehli

**Erling Bühring-Dehli** () var ein norsk pressemann og politikar, fødd i Furnes i Hedmark. Han representerte partiet Høgre på Stortinget i tida 1928-33.

Erling Dehli, som han opphavleg heitte, var son til gardbrukarar. Han tok examen artium ved Hamar katedralskole i 1905 og vart cand.jur. frå Universitetet i Oslo i 1909. Dei neste åra arbeidde han som journalist i, eller for, avisene Dagsposten i Trondheim, *[[Morgenavisen]]* i Bergen og *[[Aftenposten]]* i Oslo. I 1912 vart han redaktør i Oplandenes avis på Hamar, ei avis som i 1916 vart slått saman med *[[Hamar Stiftstidende]]*. Bühring-Dehli var redaktør for den samanslåtte avisa til 1932. Sidan 1934 var han redaktør i vekebladet *[[Allers Familie-Journal]]* til 1952. Under andre verdskrigen vart han arrestert og sat fengsla på Møllergata 19 og Grini fangeleir fram til 1943. Han vart då sparka frå redaktørjobben av okkupasjonsmakta, men han fekk den tilbake etter frigjeringa i 1945.

Perioden 1925-28 var Bühring-Dehli medlem i Hamar bystyre. Hausten 1927 vart han vald til stortingsrepresentant frå kjøpstadene i Hedmark og Oppland fylke, attvald frå same valkrinsen i 1930. I den fyrste treårsbolken, 1928-30, var han medlem i Lønningskomiteen, medan han i 1931-33 hadde plass i Administrasjonskomiteen.

Bühring-Dehli var elles formann i Hamar Høgre, Hamar Riksmålsforening, Hamar og Oplands Kunstforening, Oplandenes Presseforening og styremedlem 1922-32 i Norsk Telegrambyrå.

## Kjelder
*Stortingsbiografi
Frans Josef I av Austerrike-Ungarn

**Frans Josef I av Asterrike** () var keisar av Austerrike (1848&ndash;1916) og konge av Ungarn (1867&ndash;1916). Han var son av erkehertug Franz Karl av Austerrike og prinsesse Sophie av Bayern, og barnebarn av keisar Frans II av Det tysk-romerske riket.

Frans Josef I blei keisar av Austerrike etter at farbroren hans, Ferdinand I av Austerrike, abdiserte som følgje av uro i 1848. Far hans hadde allereie sagt frå seg retten til trona.

I krigen mot Sardinia i 1859 og mot Prøyssen i 1866 leia Frans Josef den tapande sida. Tapa var med på å bringa fram forfatningsreforma *[[Ausgleich]]* i 1867, noko som mellom anna innebar at det ungarske kongedømmet blei gjenoppretta i union med Austerrike. 

## Liv
Frans Josef blei gift med Elizabeth av Bayern den 24. april 1854. Dei fekk fire barn:
#Sofie, (5. mars 1855-29. mai 1857)
#Gisela av Austerrike, (12. juli 1856-27. juli 1932)
#Rudolf av Austerrike, tronfølgjar (21. august 1858+30. januar 1889)
#Marie Valerie av Austerrike (22. april 1868-6. september 1924)

I 1889 døydde tronfølgjaren Rudolf under det såkalla Mayerlingdramaet. På ei reise til Genève i 1898 blei keisarinne Elisabeth drepen av ein italiensk anarkist.

Etter at sonen døydde overtok erkehertug Franz Ferdinand, nevøen til keisaren, som arving til tronen. Franz Ferdinand blei drepen ved skota i Sarajevo i 1914.

Under den fyrste verdskrigen som følgde døydde den 86 år gamle keisaren. Etter at Frans Josef døydde overtok grand-grandnevøen hans, erkehertug Karl, trona. I 1918 blei monarkiet avskaffa.

## Titlar

Hans keisarlege og apostoliske majestet, Frans Josef I; Av Guds nåde, keisar av  Austerrike, konge av Ungarn og Böhmen.

Konge av Lombardia-Venetia, av Dalmatia, Kroatia, Slavonia, Lodomeria og Illyria; konge av Jerusalem etc., erkehertug av Austerrike; storhertug av Toscana og Kraków, hertug av Lorraine, av Salzburg, Steiermark, Kärnten, Krain og av Bukovina; storfyrste av Transilvania; markgreve av Mähren; hertug av Øvre og nedre Schlesien, av Modena, Parma, Piacenza og Guastalla, av Auschwitz (Oświęcim) og Zator, av Teschen (Cieszyn/Český Těšín), Friuli, Ragusa (Dubrovnik) og Zara (Zadar); fyrsteleg greve av Habsburg og Tyrol, av Kyburg, Gorizia og Gradisca; fyrste av Trent (Trento) og Brixen; markgreve av Øvre og Nedre Lausitz og i Istria; greve av Hohenems, Feldkirch, Bregenz, Sonnenberg, etc.; herre av Trieste, av Cattaro (Kotor), og i Wendish Mark; Storvojvode av Vojvodedømmet Serbia etc.

## Kjelder

**Denne artikkelen bygger på «[[:nb:Frans Josef I av Østerrike-Ungarn|Frans Josef I av Østerrike-Ungarn]]» frå ,  den 26. juli 2016.*  
 
## Bakgrunnsstoff
* Frans Josef hos Runeberg
Igor Burzanović

**Igor Burzanović** () er ein tidlegare montenegrinsk fotballspelar.

## Statistikk

## Kjelder
*National Football Teams
*
Evair

**Evair Aparecido Paulino** (), kjend som **Evair**, er ein tidlegare brasiliansk fotballspelar.

## Statistikk

## Kjelder
*National Football Teams
*
Aleutar

**Aleutar** (aleut blir uttalt /aleˈut/) er ei urfolksgruppe i Alaska frå øygruppa Aleutane. Det aleutiske pråket tilhøyrer den eskimoisk-aleutiske språkfamilien og har nokre få hundre talarar. Engelsk og i russiske område russisk er dominerande språk i dag.

Næringslivet blant aleutar er basert på kommersielt fiske. Tidlegare var fangst av sjøpattedyr viktig, men etter at rusarane kom til Aleutane på 1700-talet, måtte mange ta opp pelsdyrfangst i staden. Særleg havoter var ettertrakta. Den russiske koloniseringa førte til ein dramatisk reduksjon i folketalet til aleutane. Russarane påverka også religionsforma, som blei russisk-ortodoks, og  kyrkjespråket, som blei russisk. Også mange skandinavar slo seg ned blant aleutane blei innlemma i samfunnet.

## Kjelder
*
Jean-Paul Vonderburg

**Jean-Paul Vonderburg** () er ein tidlegare svensk fotballspelar.

## Statistikk

## Kjelder
*National Football Teams
*
Donovan Bailey

**Donovan Bailey** () er ein jamaikansk-kanadisk tidlegare friidrettsutøvar, fødd i Manchester på Jamaica, som tevla i sprint. Han representerte Canada då han vart verdsmeister og olympisk meister på 100 meter i 1995 og 1996, og dessutan tok gull i 4 x 100 m stafett i dei same to meisterskapane og i VM 1997. Personleg rekord på 100 meter er 9,84 sekundar.

## Aktiv
Familien utvandra til Canada då han var 13 år gammal. Etter å spelt basketball byrja han  å tevle i friidrett i 1991. I 1994 sprang han på det kanadiske laget som vart nummer to i 4 x 100 meter stafett då samveldeleikane fann stad i Victoria i Australia.

Gjennom 1995-sesongen etablerte Bailey seg i verdstoppen på 100 meter. Likevel var det noko overraskande at han vann gullmedaljen på distansen under friidretts-VM i Göteborg 1995, der han fekk med seg landsmannen Bruny Surin til kanadisk dobbeltsiger. På den siste dagen i meisterskapen vann dei to karane gull på 4 x 100 meter stafett, saman med Robert Esmie og Glenroy Gilbert.

Bailey gjentok dobbelttriumfen under sommarleikane 1996 i Atlanta, då han også sette verdsrekord på 100-meteren med tida 9,84 sekundar. Frankie Fredericks tok sølvet med 9,89 og Ato Boldon bronsen på 9,90. I 4 x 100 m stafett sprang Bailey og dei tre andre stafettvinnarane frå Göteborg inn til klar siger etter 37,69 sekundar, USA vart nummer to med 38,05.

Bailey vann sitt tredje VM-gull med Canadas stafettlag i 1997, laget var det same tok VM-gull 1995 og OL-gull 1996, no med Nigeria kom på andreplassen. Tidlegare i verdsmeisterskapen i Aten fekk Bailey sølvmedaljen på 100 meter etter Maurice Greene, Greene fekk notert 9,86 mot Baileys 9,91.

Etter 1997-sesongen heldt ikkje Bailey same nivået som før, og han la bort sprintskorne i i 2001.

### Medaljar og plasseringar i internasjonale meisterskap
*VM 1995 i Göteborg: Gullmedaljar på 100 m – 9,97, og 4 x 100 m stafett (38,31)
*OL 1996 i Atlanta: Gullmedaljar på 100 m – 9 ,84, og 4 x 100 m stafett (37,86)
*VM 1997 i Aten: Sølv på 100 m – 9,91, og gull i 4 x 100 m stafett 
*VM 1999 i Sevilla: Utslått i forsøket på 4 x 100 m stafett
*OL 2000 i Sydney: Utslått i kvartfinalane på 100 m (nr 40 – 11,36)
*VM 2001 i Edmonton: Utslått i semifinalane på 100 m (nr 12 – 10,33)

## Kjelder

**Denne artikkelen bygger på «[[:en:Donovan Bailey|Donovan Bailey]]» frå ,  den 27. juli 2016.*  
 
*
Kenny Harrison

**Kenny Lorenzo Harrison** () er ein USA-amerikansk friidrettsutøvar frå Milwaukee, som internasjonalt tevla i tresteghopp. Han vart verdsmeister 1991 og olympisk meister 1996 i øvinga.

### Aktiv
I OL-sesongen 1988 sette Harrison personleg rekord med 8,23 m i lengdehopp. Han satsa likevel meir på tresteghopp, men vart nummer fem i OL-uttaket i den øvinga. To år seinare tok han steget opp i verdstoppen i tresteg med eit hopp på 17,93 meter, det lengste i verda i 1990-sesongen. Året etter vann han alle dei åtte tresteg-tevlingane han deltok i, lengst hoppa han i verdsmeisterskapen 1991 i Tokyo, der han nådde 17,78 meter og vann, tre centimeter føre Leonid Volosjin frå Sovjetunionen. Dei neste sesongane sleit Harrison med skadar. Han lukkast ikkje å kome til Sommar-OL 1992 i Barcelona, og enda på tiandeplassen i Stuttgart-VM 1993.

Etter ei 15 månadar lang skadepause vann Harrison tresteghopp-tevlinga i dei US-amerikanske OL-uttaka 1996 då han i for sterk medvind landa på 18,01 meter. Under sommarleikane i Atlanta same sommaren gjorde Harrison sitt livs lengste tresteghopp, med 18,09 meter sikra han seg gullmedaljen framom verdsrekordhaldaren Jonathan Edwards, som stoppa på 17,88 meter. Harrison var den tredje som hoppa 18 meter i tresteg. Ved VM 1997 i Aten vart han niandemann. 

Han la opp i 1998.

### Medaljar og plasseringar i internasjonale meisterskap
*VM 1991 i Tokyo: Gullmedalje – 17,78 m, framom Leonid Volosjin (17,75 m)
*VM 1993 i Stuttgart: Nr 10 – 17,06 m
*OL 1996 i Atlanta: Gullmedalje – 18,09 m, framom Jonathan Edwards (17,88 m)
*VM 1997 i Aten: Nr 9 – 17,05 m

## Kjelder

**Denne artikkelen bygger på «[[:en:Kenny Harrison|Kenny Harrison]]» frå ,  den 27. juli 2016.*
Tryne

**Tryne** (norrønt *trýni*) er den langstrekte snuten til visse dyr, som svinedyr, piggsvin, moldvarpar og tapirar.

Trynet til svinedyr har to sentrerte naseopningar som kan lukkast. Det er styrkt med kraftig brusk og spesielle musklar som har feste rett framfor augo på dyret. Svinedyra bruker trynet til å rota i bakken med for å finna mat. Sjølve trynet er svært hardført og gjer dyra i stand til å rota opp ganske hard grunn. Muskulaturen i snuten blir brukt saman med muskulaturen i nakken når dyra roter i jorda. 

Tryne kan også vera eit slanguttrykk for ansiktet, munnen eller nasen, som i uttrykka 
«få seg ein trynet», «detta på trynet» eller «å tryna», eller å «ikkje lika trynet på» nokon.


Maulwurf gefangen2007 (cropped).jpg|Moldvarp sett framanfrå.
Just chaos - Tapirus terrestris (by).jpg|Fjelltapir (*Tapirus pinchaque*) sett framanfrå.
Hedgehog in Biryulyovskiy Arboretum.jpg|Piggsvin sett framanfrå.


## Kjelder
*

**Denne artikkelen bygger på «[[:nb:Svinedyr|Svinedyr]]» frå ,  den 27. juli 2016.*
Luddittar

**Luddittar** er nemninga som blir nytta for medlemane av ei gruppe engelske handverkarar som freista å øydeleggje tekstilmaskinene som var i ferd med å erstatte dei på 1800-talet.

I ettertid har ordet «ludditt» blitt ståande som ei nemning på enkeltpersonar eller grupper som gjer motstand mot teknologiske endringar.

## Soge
Gruppa hadde sitt utspring i området kring Nottingham rundt år 1811, og i løpet av det neste året spreidde rørsla seg til Yorkshire, Lancashire, Derbyshire og Leicestershire.

Luddittane var gjerne maskerte, og opererte ofte i løynd av natta. Leiaren deira var kjend som «King Ludd» («Kong Ludd»), namngjeven etter ein person ved namn Ned Ludd, som sannsynlegvis er av mytisk opphav. Dei unngjekk å ty til vald, og hadde i fleire tilfelle lokal støtte i folkesetnaden. I 1812 vart ei gruppe luddittar avretta ved skyting på ordre av ein arbeidsgjevar som tykte seg truga, og ein masserettsak i York året etter kulminerte i mange hengingar og transportasjonar. Fleire opptøyar følgde i 1816 i kjølvatnet av den økonomiske nedgangstida i åra etter napoleonskrigane, men rørsla vart snøgt slått ned av hard politisk undertrykking og ny økonomisk oppgangstid.

## Kjelder
*
Charles Austin

**Charles Allen Austin** () er ein USA-amerikansk tidlegare friidrettsutøvar, fødd i Bay City i Texas, som vart verdsmeister i høgdehopp i 1991 og olympisk meister i 1996.

## Aktiv
Austin byrja med høgdehopp i 1986, mellom anna for å få eit idrettsstipend som sikra han plass ved universitet. Den 7. august 1991 sette han landsrekord med 2,40 m i Zürich, ein rekord som framleis gjeld, 25 år etter. Få veker etter rekordhoppet i Zürich vann han gullmedaljen under verdsmeisterskapen i Tokyo etter å ha svinga seg over 2,38 m som den einaste, verdsrekordhaldaren Javier Sotomayor vart nummer to. Dei neste sesongane heldt han ikkje same høge nivå, delvis grunna skadar.

Under Sommar-OL 1996 i Atlanta sette Austin ny olympisk rekord i høgdehopp då han tok seg over 2,39 m. Våren 1997 vann han høgdetevlinga i innandørs-VM etter ar han, som den einaste, klarte å klive over 2,35 m.

Austin vart USA-meister i høgdehopp seks år på rad. Han la opp i 2003.

### Medaljar og plasseringar i internasjonale meisterskap
*VM 1991 i Tokyo: Gullmedalje – 2,38 m, framom Javier Sotomayor (2,36 m)
*OL 1992 i Barcelona: Nr 8 – 2,28 m
*VM 1995 i Göteborg: Utslått i kvalifiseringa (nr 13 – 2,27 m)
*OL 1996 i Atlanta: Gullmedalje – 2,39 m, framom Artur Partyka (2,35 m)
*VM 1997 i Aten: Utslått i kvalifiseringa (nr 13 – 2,26 m)
*VM 1999 i Sevilla: Nr 8 – 2,29 m
*OL 2000 i Sydney: Utslått i kvalifiseringa  (nr 20 – 2,20 m)
*VM 2001 i Edmonton: Nr 9 – 2,20 m

## Kjelder

**Denne artikkelen bygger på «[[:en:Charles Austin|Charles Austin]]» frå ,  den 28. juli 2016.*
This Is a Long Drive for Someone with Nothing to Think About

**This Is a Long Drive for Someone with Nothing to Think About** er det fyrste albumet til det amerikanske rockebandet Modest Mouse. Det vart gjeve ut på Up Records 16. april 1996.

## Sporliste

### CD
# Dramamine (5:42)
# Breakthrough (4:06)
# Custom Concern (4:28)
# Might (1:31)
# Lounge (6:33)
# Beach Side Property (6:59)
# Ionizes & Atomizes (4:21)
# Head South (4:22)
# Dog Paddle (2:02)
# Novocain Stain (3:42)
# Tundra/Desert (5:24)
# Ohio (6:01)
# Exit Does Not Exist (4:57)
# Talking Shit About a Pretty Sunset (5:50)
# Make Everyone Happy/Mechanical Birds (6:04)
# Space Travel Is Boring (1:53)

### Vinyl
#### Side 1:
# Dramamine (5:42)
# Breakthrough (4:06)
# Custom Concern (4:28)
# Might (1:31)
# Lounge (6:33)
#### Side 2:
# Beach Side Property (6:59)
# She Ionizes & Atomizes (4:21)
# Head South (4:22)
# Dog Paddle (2:02)
# Novocain Stain (3:42)
#### Side 3:
# Tundra/Desert (5:24)
# Ohio (6:01)
# Exit Does Not Exist (4:57)
# Talking Shit About a Pretty Sunset (5:50)
#### Side 4:
# Make Everyone Happy/Mechanical Birds (6:04)
# Space Travel Is Boring (1:53)
# Edit the Sad Parts (7:04)
# A Manic Depressive Named Laughing Boy (5:03)

## Kjelder
**Denne artikkelen bygger på «[[:en:This Is a Long Drive for Someone with Nothing to Think About|This Is a Long Drive for Someone with Nothing to Think About]]» frå  den 28. juli 2016. Den engelske artikkelen oppgav desse kjeldene:*